Ο κανονισμός (ΕΕ) 2024/903 έχει ως στόχο να διευκολύνει την αλληλεπίδραση μεταξύ των θεσμικών οργάνων και των φορέων της Ευρωπαϊκής Ένωσης (ΕΕ) και των φορέων του δημόσιου τομέα των κρατών μελών με την ανταλλαγή δεδομένων, πληροφοριών και γνώσεων μέσω ψηφιακών διαδικασιών (διασυνοριακή διαλειτουργικότητα), την προώθηση μεγαλύτερης συνεργασίας και τη διευκόλυνση των απρόσκοπτων ροών δεδομένων σε διασυνοριακό επίπεδο. δημιουργεί ένα σαφές νομικό πλαίσιο για τη στήριξη της διαλειτουργικότητας των διευρωπαϊκών ψηφιακών δημόσιων υπηρεσιών σε διάφορα διοικητικά επίπεδα και τομείς, προωθεί τον ψηφιακό μετασχηματισμό των δημόσιων διοικήσεων με στόχο την επίτευξη πλήρως διαλειτουργικών δημόσιων υπηρεσιών έως το 2030, ενισχύει τη συνδεσιμότητα και συμμετοχικότητα, με στόχο να διασφαλιστεί ότι τα οφέλη του ψηφιακού μετασχηματισμού φθάνουν στις αγροτικές και απομακρυσμένες περιοχές. Οι οντότητες της ΕΕ και οι φορείς του δημόσιου τομέα είναι επιφορτισμένοι με: τη διενέργεια αξιολογήσεων διαλειτουργικότητας πριν από την εφαρμογή νέων ή τροποποιημένων ψηφιακών συστημάτων, την αξιολόγηση των επιπτώσεων των εν λόγω νέων ή τροποποιημένων ψηφιακών συστημάτων στη διασυνοριακή διαλειτουργικότητα, τον εντοπισμό και τη διαβούλευση με τα ενδιαφερόμενα μέρη που θίγονται/επηρεάζονται, τον προσδιορισμό εμποδίων και την πρόταση λύσεων για διασυνοριακές ψηφιακές δημόσιες υπηρεσίες, και την κοινοποίηση λύσεων διαλειτουργικότητας – περαιτέρω χρησιμοποιήσιμων στοιχείων ενεργητικού που καθιστούν δυνατή τη διασυνοριακή διαλειτουργικότητα, όπως πλαίσια, κατευθυντήριες γραμμές, αρχιτεκτονικές αναφοράς, τεχνικές προδιαγραφές, πρότυπα, υπηρεσίες και εφαρμογές, και πηγαίο κώδικα. δημιουργεί την πύλη της διαλειτουργικής Ευρώπης για την παροχή πρόσβασης σε λύσεις διαλειτουργικότητας, την προώθηση της ανταλλαγής γνώσεων και τη στήριξη του ψηφιακού μετασχηματισμού του δημόσιου τομέα, δημοσιεύει λύσεις για τη διαλειτουργική Ευρώπη και το Ευρωπαϊκό Πλαίσιο Διαλειτουργικότητας (ΕΠΔ) στην πύλη, διασφαλίζοντας ότι είναι προσβάσιμες, σε μηχαναγνώσιμο μορφότυπο και περαιτέρω χρησιμοποιήσιμες. Το συμβούλιο της διαλειτουργικής Ευρώπης που συστάθηκε με τον κανονισμό: αποτελείται από εκπροσώπους κάθε κράτους μέλους και της Επιτροπής, αναπτύσσει το ΕΠΔ, το οποίο παρέχει συστάσεις για νομική, οργανωτική, σημασιολογική και τεχνική διαλειτουργικότητα, συνιστά λύσεις για μια διαλειτουργική Ευρώπη, οι οποίες στη συνέχεια δημοσιεύονται στην πύλη, διευκολύνει τη στρατηγική συνεργασία και παρέχει συμβουλές σχετικά με την εφαρμογή του κανονισμού, υιοθετεί κατευθυντήριες γραμμές και προτείνει μέτρα για την ενίσχυση της διαλειτουργικότητας του δημόσιου τομέα. Το συμβούλιο μπορεί να προτείνει στην Επιτροπή τα ακόλουθα: έργα στήριξης υλοποίησης για τη συνδρομή των φορέων του δημόσιου τομέα στην εφαρμογή της ψηφιακής πολιτικής και τη διασφάλιση της διασυνοριακής διαλειτουργικότητας, μέτρα καινοτομίας για τη στήριξη της ανάπτυξης και της υιοθέτησης καινοτόμων λύσεων διαλειτουργικότητας, ρυθμιστικά δοκιμαστήρια διαλειτουργικότητας για την προώθηση της καινοτομίας, τη διευκόλυνση της διασυνοριακής συνεργασίας και τη στήριξη ευρωπαϊκών οικοσυστημάτων GovTech, με αυστηρές κατευθυντήριες γραμμές για την επεξεργασία δεδομένων και την ευθύνη των συμμετεχόντων. Η Επιτροπή, επικουρούμενη από το συμβούλιο, παρέχει εκπαιδευτικό υλικό και προγράμματα σχετικά με τη διαλειτουργικότητα, συμπεριλαμβανομένων προγραμμάτων πιστοποίησης για την προώθηση βέλτιστων πρακτικών και προσόντων. Ένας εθελοντικός μηχανισμός αξιολόγησης από ομοτίμους στηρίζει τους φορείς του δημόσιου τομέα στην εφαρμογή λύσεων για τη διαλειτουργική Ευρώπη και στη διενέργεια αξιολογήσεων. Αποτελείται από δημόσιους και ιδιωτικούς συμφεροντούχους και παρέχει εμπειρογνωσία και συμβουλές στο συμβούλιο. Κάθε κράτος μέλος ορίζει αρμόδιες αρχές και ενιαίο σημείο επαφής που έχουν την ευθύνη για την εφαρμογή και τον συντονισμό του κανονισμού. Οι οντότητες της ΕΕ που συμμετέχουν σε διευρωπαϊκές ψηφιακές δημόσιες υπηρεσίες ορίζουν συντονιστή διαλειτουργικότητας για τη διασφάλιση της συμμόρφωσης και της υποστήριξης. Το συμβούλιο υιοθετεί ένα ετήσιο θεματολόγιο για τη διαλειτουργική Ευρώπη με σκοπό τον συντονισμό των προτεραιοτήτων για την ανάπτυξη της διασυνοριακής διαλειτουργικότητας. Η Επιτροπή παρακολουθεί και υποβάλλει εκθέσεις σχετικά με την πρόοδο των διευρωπαϊκών ψηφιακών δημόσιων υπηρεσιών, με έμφαση στη διασυνοριακή διαλειτουργικότητα, την εφαρμογή του ΕΠΔ και την ανάπτυξη λύσεων ανοικτού κώδικα. Ετήσιες εκθέσεις υποβάλλονται στο Ευρωπαϊκό Κοινοβούλιο και το Συμβούλιο της Ευρωπαϊκής Ένωσης. Ο γενικός προϋπολογισμός της ΕΕ καλύπτει τις δαπάνες που σχετίζονται με την ανάπτυξη και τη συντήρηση της πύλης της διαλειτουργικής Ευρώπης και τα μέτρα στήριξης.